CELEX: 62009CN0305
Language: da
Date: 2009-07-30 00:00:00
Title: Sag C-305/09: Sag anlagt den 30. juli 2009 — Kommissionen for De Europæiske Fællesskaber mod Den Italienske Republik

24.10.2009   
            
            
               DA
            
            
               Den Europæiske Unions Tidende
            
            
               C 256/11
            
         Sag anlagt den 30. juli 2009 — Kommissionen for De Europæiske Fællesskaber mod Den Italienske Republik
   (Sag C-305/09)
   2009/C 256/22
   Processprog: italiensk
   
      Parter
   
   
      Sagsøger: Kommissionen for De Europæiske Fællesskaber (ved L. Flynn og E. Righini, som befuldmægtigede)
   
      Sagsøgt: Den Italienske Republik
   
      Sagsøgerens påstande
   
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 2, 3 og 4 i Kommissionens beslutning 2005/919/EF af 14. december 2004 om skattelettelser for virksomheder, der deltager i udstillinger i udlandet (meddelt den 17.12.2004 under nummer K(2004) 4746, EUT L 335 af 21.12.2005, s. 39) samt i henhold til EF-traktaten ved ikke inden for den fastsatte frist at træffe alle nødvendige foranstaltninger for at ophæve den støtteordning, der ved beslutningen blev erklæret ulovlig og uforenelig med fællesmarkedet, og for at tilbagesøge den i henhold til denne ordning tildelte støtte hos modtagerne heraf.
            
         
               —
            
            
               Den Italienske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Italiens frist for at ophæve ordningen og tilbagesøge den ulovligt udbetalte støtte udløb to måneder, efter at beslutningen blev meddelt. Mere end fire år senere mangler de italienske myndigheder fortsat at tilbagesøge ca. 65 % af den udbetalte støtte, for hvilke der er sendt betalingspåkrav, og de skal fortsat oplyse Kommissionen om størrelsen af den støtte, der udbetalt til de begunstigede, der umiddelbart ikke kunne påberåbe sig ordningen.